Sipaktlis

Sipaktlis () – pabaisa actekų mitologijoje, Žemės personifikacija. Teigiama, kad ši būtybė egzistavusi prieš laikų pradžią ir plaukiojusi žvaigždžių vandenyne.Ann Bingham (2004). South and Meso-American Mythology A to Z. Facts On File, p. 24–25. Turėjusi aligatoriaus (kitur nurodoma, kad krokodilo ar kaimanoBrundage, Burr Cartwright, The Fifth Sun. Aztec Gods, Aztec World. Austin: University of Texas Press. 1979.) arba žuvies pavidalą.

Pasakojama, kad Sipaktlį sučiupę dievai kūrėjai Kecalkoatlis bei Teskatlipoka ir sukūrę iš jo Žemę. Actekų mitologijoje būta ir kitos Žemės personifikacijos – Tlaltekutlio. Tai buvo pusiau rupūžės, pusiau aligatoriaus pavidalo būtybė, pasak kai kurių mitų, Sipaktlio, kuris galėjo būti laikomas ir moteriškąja būtybe, vyras.

 Šaltiniai 

Kategorija:Actekų mitologija